JohanHeinsen/ENO huggingface dataset:
Lolland-Falsters Stifts-Tidende, 1825-09-06
For Angivelsen af Ophavsmændene til Urolighederne i Sunderland, (see d. Bl. No. 65) har Regjeringen udlovet en Belønning af 100 Pd. Sterl., og desuden Benaadning, hvis Angiveren selv skulde have deel taget i Complottet, uden at udøve virkelige Voldsomheder 2 unge Piger, den ene 12 og den anden 14 Aar, bleve nylig af Eieren af en Kniplingsfabrik anklagede for at have gjort Forsøg paa at stikke Bygningen i Brand; men bleve dog frikiendte af Retten. – Man erfarer ved denne Leilighed, hvad for et Liv de engelske Fabrikarbeidere føre, thi alene i denne Fabrik holdes 65 unge Piger indspærrede hele Aaret igjennem, og tvinges, ved Pidskens Hjælp, til at sidde 12 Timer daglig i en krum Stilling ved Brodeerrammen. Børnenes Defensor, som i sin Ungdom har opholdt sig i Vestindien, forsikkrede helligt, at Negerslavernes Kaar paa disse Øer er et Paradiis imod de Staklers, der ere fordømte til at henslæbe et usselt og glædeløst Livi disse sande Fangehuller.
Lolland-Falsters Stifts-Tidende, 1825-09-06
Madrid, den 12te August. Man forsikkrer, at den forrige spanske Legationssecretair ved det pavelige Hof, Hr. Aperici, skal afgaae i et overordentligt Ærinde, til Rom, for at erholde Tilladelse af Paven til at sælge Jnqvisitionens umaadelige Godser til Landets Fordeel.
Lolland-Falsters Stifts-Tidende, 1825-09-06
At et nyt fransk Troppecorps indrykker i vort Land, er nu ingen Tvivl underkastet, flere herværende Handelshuse have erholdt Forslag fra Bayonne om at levere Proviant og Fourage til Transporten, som kun skal skee til Ebro. Uagtet Landets Tilstand og en nundgaaelig Crisis, der er bleven understøttet ved Rygterne om, at de Franske komme blot for at holde Ultraerne i Tømme, saa troe dog de, som kjende Stillingen af Spaniens og Frankerigs politiske Forholde til England, at hine Ultraers Opførsel kun har været et Paaskud, under hvilket man har vildet skjule Hensigten af de nye Troppers Ankomst. Derved maa man vel lægge Mærke til, at medens den franske Regjering sætter sig istand til, at lade sine Tropper rykke ind i Spanien, naar den finder det tjenligt, og den spanske Regjering befaler Provindsernes General-Capitainer at bringe Milicen paa Benene, forstærke Englænderne paa deres Side Stationen ved Tajo.
Lolland-Falsters Stifts-Tidende, 1825-09-06
Hs. Majestæt har gjort en Tour til Segovig, for i det derværende Kloster at blive deelagtig i Jubilæets Aflad. Uagtet det kun varede en halv Time, maatte alligevel iforveien 700 Liberale forlade Staden.
Lolland-Falsters Stifts-Tidende, 1825-09-06
J Cadix indløb nyligen et Handelsfartøi, paa hvis Bagstavn man saae Bonapartes Brystbillede. Keiserlige Ørne omgave samme, og neden under var skrevet med store Bogstaver: Aarhundredets Helt. Men Fartøiet, hvis Navn var Themistoles, opholdt sig kun kort i Havnen. flere anseete og agtede Spaniere skulle have forestillet Hertug Wellington deres Fædrelands ulykkelige Stilling, og bedet ham, at tage sig af det, for at Roligheden endelig igjen kunde vende tilbage.
Lolland-Falsters Stifts-Tidende, 1825-09-06
Adskilligt. Kongen af Sverrig har tilladt, at der nu igjen maa indføres Heste fra Danmark og Tydskland over Helsingborg og Ystad.
Lolland-Falsters Stifts-Tidende, 1825-09-06
Man har i Upsalg gjort en i archæologisk Henseende mærkværdig Opdagelse, hvorom vel forhen et gammelt Sagn har været gjængs, uden at mange satte Tro dertil. Nogle Arbeidere, som vare sysselsatte ved Brolægningen paa det saakaldte Riddertorv, sønden for Domkirken, stødte i omtrent 3 Qvarteers Dybde under Grunden paa en Teglsteensmuur, som ved nærmere Undersøgelse befandtes at være en Hvælving, som strækker sig hen under endeel af Torvet. Da denne Hvælving muligt staaer i Forening med de fabuløse Gange under Slottet, og ifald hine Sagn skulde have sin Rigtighed, vel maatte strække sig i Nord under selve Fyrisaaen, og henad det gamle Upsalg, saa vilde det vist nok ikke være uden historisk Jnteresse, om en nidkjær Oldforsker foretog sig en dybere Jndtrængen i disse gamle Jrgange.
Lolland-Falsters Stifts-Tidende, 1825-09-06
professor Seyffarth i Leipzig har nu fundet Nøglen til Hjeroglypherne. Efter hans System, stemmer den ægyptiske Billedskrivt i det Væsentlige overeens med det bekjendte Armeniske.
Lolland-Falsters Stifts-Tidende, 1825-09-06
En Englænder i Northumberland har opfunden et Søe=Halsbind (Marine Gravate), ved hvilket man kan sikkre sig for at denne. Det bestaaer af et huult vandtæt Læderrør, der er 3 Tommer i Gjennemsnit, og som man kan spænde om Halsen. Hvilken herlig Opfindelse, stedse at beholde Hovedet over Vandet, Dr. Jaqnot i Paris har nyligen befriet en stakkels Kone fra en Blodigle, som hun havde nedsjunken. Alle anvendte Midler vilde ikke hjælpe, indtil endelig nogle Glas Viin tvang den uvelkomne Gjæst til at rykke ud, ganske levende og vel næret.
Lolland-Falsters Stifts-Tidende, 1825-09-06
Hvad Ægypten kunde blive under en europæisk Regjering, beviser de Fremskridt, Bomulds-Culturen har gjort i de sidste 4 Aar. Første Aar var Beløbet kun 60 Baller, andet Aar allerede 50,000, tredie 120,000 og fjerde 160,000 Baller. Bomulden indbringer Paschaen aarlig 1 1/2 Million.
Lolland-Falsters Stifts-Tidende, 1825-09-06
J Baltimore udrustes et Skib, for at bringe americanske Frivillige til Grækenland.
Lolland-Falsters Stifts-Tidende, 1825-09-06
Af Brødrene Rothschilds Slægtregister sees, at de ere 5 i Tallet: Amscheel, født 1773, Salomo, født 1774, Carl, født 1788, ere Vanquierer i Frankfurt a. M. Nathan, født 1777, boer i London, og Jacob, født 1792, i Paris. Deres Fader, Meyer Amscheel, som døde 1812, skulde først være Rabbiner, men ved sine udstrakte Mynt Kundskaber erhvervede han den afdøde Curfyrste af Hessens Yndest, og blev af ham overdraget at indkjøbe Mynter. Da Curfyrsten ved de Franskes Jndrykkelse maatte rømme sine Stater, reddede Rothschild hans store Privatforme fra at falde i deres Hænder. Hans Sønner, der hidtil havde ført Varehandel, formanede han ved sin Død til Enighed, som det bedste Middel til Velstand. At de have opnaaet samme, beviser de uhyre Laan til næsten alle europæiske Hoffer. Hidtil er Alt, hvad de have foretaget sig, kronet med Held og Lykke. De have deres egne Establissementer i Wien, Neapel og Petersborg. Jblandt andre dem af europæiske Hoffer tildeelte Naadesbeviisninger, er ogsaa den, at de ere ophøiede i den østerrigske Adelstand.
Lolland-Falsters Stifts-Tidende, 1825-09-06
Jndenlandsk. J forrige Uge løb et Par Heste løbske med en Vogn paa Nakskov Gade. En fattig Kone, som ved denne Leilighed blev overkjørt, kom dog fra det med Livet, endskjøndt saavel Hestene som Vognen gik over hende; men hendes ene Arm blev brækket.
Lolland-Falsters Stifts-Tidende, 1825-09-06
Til den brandlidte Familie i Kjøbenhavn, som forikke længe siden offentlig anmodede om et Laan, er nu inkommen milde Gaver til et Beløb af 197 Rbdlr. Sedler og 5 Rbdlr. Sølv.
Lolland-Falsters Stifts-Tidende, 1825-09-06
Under 17de August er udfærdiget udelukkende Privilegium for Tømmermester og Møllebygger J. Brede i Kjøbenhavn til i 10 Aar at bygge Oliemøller i Danmark, af en særegen Constructionen.
Lolland-Falsters Stifts-Tidende, 1825-09-06
Det Steinerske Skuespillerselskab, der nu under Dhrr. Vigums og Titchens Bestyrelse er bleven forøget med endeel nye Subjecter, har anmeldt sin Ankomst til Slagelse, hvor det vil give Forestilliger i 14 Dage.
Lolland-Falsters Stifts-Tidende, 1825-09-06
Det Frankske Skuespillerselskab, der spilte sidst i Veile og Colding, har opløst sig. Det Beckerske giver Forestillinger i Randers.
Lolland-Falsters Stifts-Tidende, 1825-09-06
Stormen imellem 4de og 5te f. M., der atter drev Vandet fra Vesterhavet ind i Liimfjorden, skal ogsaa ved den slesvig-holsteenske Kyst have sat Vandet saa høit, at det gik over flere af de i sidste Stormflod forulykkede Hallingers lavtliggende Grunde og bortskyllede nogle og 70 Læs Høe.
Lolland-Falsters Stifts-Tidende, 1825-09-06
Man har fundet, at den hos os hyppigt forekommende sorte Popel (Populus nigra) meget godt kan erstatte Mahognietræet til smukt Snedkerarbeide; da den ved Slibning, Beitsning og Polering faaer et ualmindelig smukt Udseende, og beholder sin Glands endnu længere end Mahognietræet.
Lolland-Falsters Stifts-Tidende, 1825-09-06
Efter officiel Angivelse udgjør den ved Stormfloden, den 3die Febr. anrettede Skade i begge Hertugdømmene: Paa Diger, Qvæg, Korn og Bygninger paa Pellworm og Halligerne. . . . . 539,153 Mk. Cour. J Eiderstedt . . . . 563,866 – Den samtlige Skade i Holsteen 1,072,431 – Skaden paa Bygninger i Holsteen 138,800 – Ligeledes paa Bygninger i Slesvig 138,500 Tilsammen 2,454,750 Mk. Cour.
Lolland-Falsters Stifts-Tidende, 1825-09-06
Odense, den 30te August. J Gaar druknede en 9 Aars Dreng i Aaen herved Byen, hvor han legede, og efter Sigende vilde gribe en Fisk i Vandet. – J Løverdags faldt tvende Muur=Arbeidere ned fra Stilladset paa Næsbyhovedsbrobye Kirke, hvoraf den ene døde strax og den anden Dagen derefter. - Paa Hollufgaard er ogsaa i disse Dage en Mand ihielslaaet, ved at falde ned fra Kornladen.
Lolland-Falsters Stifts-Tidende, 1825-09-06
Kjøbenhavns Torvepriser, den 2den September. Rug 2 Rbd. 3 Mk. a 2 Rbd. 5 Mk.; Hvede 3 Rbd. 3 Mk. a 3 Rbd. 5 Mk.; Byg 1 Rbd. 5 Mk. 8 s. a 2 Rbd.; Havre 1 Rbd. 2 Mk. 8 s. a 1 Rbd. 4 Mk. 8 s.; Ærter 2 Rbd. 3 Mk. a 3 Rbd. Tønden. Røget Flesk 1 Rbd. 3 Mk. a 1 Rbd. 4 Mk. 8 s.; grønsaltet Flesk 1 Rbd. 1 Mk. a 1 Rbd. 2 Mk. Lispundet. Smør 11 a 14 Rbd. Fjerdingen. Æg 1 Mk. 2 s. a 1 Mk. 4 s. Snesen.
Lolland-Falsters Stifts-Tidende, 1825-09-06
Kjøbenhavns Børs-Cours, den 2den Septbr. Hamb. 2 M. - , a vista 210. Spec. 212. - Specier solgtes til 12 Mk. 11 1/2 s. – Bankdisconto 5 Proc. – 4 Proc. kongelige Obligationer (uden Renter) 93 1/2 a 94 1/2 Rbd. Sedler; i Banco 88 1/4 a 89 1/2. Nationalbank-Obligationer (af Laanet 4de Febr. 1820. uden Renter) 103 1/2 Rbd. r. S. eller 109 1/2 a 110 Rbd. Sedl. pr. 100 Rbd. r. S. - Hamborger Laan, af 1819. 3000 Bcomk. 100. Ditto 4000 Bcomk. 100. 6 Proc. norske Obligationer ved Hambro & Søn 105 1/2 a 106. Nye 4 Proc. Ditto 98 1/2 i Banco. Norske Speciessedler pr. 100 Specier 193 a 193. Rbd. Sedl. Svenske Sedl. pr. Rdlr. Rigsgjæld 52 3/4 a 52 s. Tegn.
Lolland-Falsters Stifts-Tidende, 1825-09-06
Jfølge Opfordring i Addresseavisen No. 65, kan jeg ikke undlade at melde: at de Agerdyrkningsredskaber, som alle mig aldeles gratis ere skjænkede af det kongel. Landhuusholdningsselskab, ere: En Erstipator, en Brak harve, en Kartoffelploug og en nordamericansk Sving ploug af en forbedret Construction. Da disse Agerdyrkningsredskaber, saavelsom Brugen af samme, ere temmelig almindelig bekjendte, kan vel intet videre siges om samme. Knuhtenborg, den 30te August 1825. Schouboe.
Lolland-Falsters Stifts-Tidende, 1825-09-06
Bekjendtgjørelser.
Lolland-Falsters Stifts-Tidende, 1825-09-06
Auctioner. Efter forudgaaet Dom og Jndførsel, samt ifølge Reqvisition fra Hr. Procurator Hviid, paa afdøde Kammerraad og Jnspecteur Møllers Arvingers Vegne, bliver den af Niels Rasmussen eiende Gaards Jorder, af Ager og Engs Hartkorn 4 Tdr. 3 Skpr., beliggende i Tjørnebye, Lollands Nørre Herred, ved trende offentlige Auctioner opbuden til Bortsælgelse, nemlig: den 30te September, samt 14de og 29de Octbr. d. A. Første og anden Auction afholdes i Grevskabet Hardenberg-Reventlovs vestre Distriets Tingstue paa Hovedgaarden Sæbyeholm, og tredie Auction i den af Selveier Niels Larsen beboede Gaard i Tjørnebye, hver af de nævnte Dages Formiddage Kl. 11 slet. Conditionerne blive forinden første Auction at erholde til Eftersyn hos Procurat. Hviid i Nakskov. Dette bekjendtgjøres saavel for Lysthavende som, ifølge Placaten af 22de April 1817, til vedkommende Pantecreditores Efterretning. Halsted, den 29de August 1825. Dous.
Lolland-Falsters Stifts-Tidende, 1825-09-06
Onsdagen den 14de September førstkommende, Formiddag Kl. 10, bliver ved offentlig Auction stykviis bortsolgt til Nedbrydelse: 69 Fag, deels Stue- og deels Udhuus Bygning, som forhen har været beboet af Thomas Ebbe i Ourebye og Hans Christensen i Nørbech Bye, Saxkjøbing Sogn. Auctionen begynder i Ourebye, hvor Conditionerne nærmere erfares; dog bemærkes, at ubekiendte Kjøbere maatte være forsynede med antagelig Caution. Baroniet Guldborglands Birke-Contoir, den 6te Septbr. 1825. Trapp.
Lolland-Falsters Stifts-Tidende, 1825-09-06
Fredagen den 9de Septbr. lader Kølle i Stokkemarke ved offentlig Auction bortsælge: Hør, som staaer i god Vext paa 5 Tønder Land, og kan deraf faaes i smaa og store Partier. Teneste ledig.
Lolland-Falsters Stifts-Tidende, 1825-09-06
For en med bedste Characteer demitteret Seminarist, er en Huuslærer-Condition at faae til 1ste October eller November. 2 Drenge og 3 Piger, fra 5 til 9 Aar, behøve grundig Underviisning i Skrivning, Læsning, Regning, Historie, Geographi, Tydsk, m.v. Kammerraad Smidth paa Corselitze giver nærmere Efterretning.
Lolland-Falsters Stifts-Tidende, 1825-09-06
Tilkjøbs.
Lolland-Falsters Stifts-Tidende, 1825-09-06
En Rulle af Egetræe, i complet Stand, med 3de Stokke, anvises tilkjøbs af Avis-Expeditionen.
Lolland-Falsters Stifts-Tidende, 1825-09-06
Steenkalk kan faaes den 14de og 15de dennes ved Berritzgaards Teglværk, mod 3 Rbd. Sedler pr. Tønde. Durebyegaard, den 6te Septbr. 1825. Rasmussen.
Lolland-Falsters Stifts-Tidende, 1825-09-06
Bortkommen. Søndagen den 28de August er paa Skovballet i Teglbrænderie=Skoven ved Nykjøbing paa Falster bortkommen et sort engelsk Shavl med brede vævede Borter. Den eller de, som enten afleverer samme, eller giver nogen paalidelig Oplysning derom, loves en pas Douceur, naar de melder sig paa Byefoged-Contoiret i Nykjøbing. Nykjøbing, den 4de September 1825. Ved Tallotteriets 1247 Trækning i Kbhvn, udkom: No. 88. 41. 51. 58. 33.
Lolland-Falsters Stifts-Tidende, 1825-09-09
Lollands og Falsters Stifts Kongelig alene privilegerede. Efterretninger. Addressecontoirs = jestæt. Rittende Aargang. Nummer 70. udgives tvende Gange ugentlig fra C. C. Schultz's Enkes Bogtrykkerie, Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1825-09-09
Udenlandsk. Tine, den 7de Juli. Besætningen i Missolunghhar sendt en Stafet til den græske Regjering med det Budskab, at den ikke kunde holde sig længer, hvis man ikke hastigt sendte den Understøttelse. Araberne have oversvømmet Arcadien og anretter overalt den skrækkeligste Ødelæggelse.
Lolland-Falsters Stifts-Tidende, 1825-09-09
Syra, den 2den Juli. J Napoli di Romania har man opdaget en tyrkisk Spion, som allerede har opholdt sig der i 5 Maaneder, gik klædt paa europæisk Viis og blev anseet for en udmærket Philhellener, der var kommen Grækenland til Hjælp. Han hvervede Tropper, og iblandt Recruterne vare ogsaa 13 Tyrker, hvilke i Forening, naar Jbrahim Pascha nærmede sig, skulde fornagle Kanonerne i Napoli. Man havde opsnappet Breve fra Forræderen, og efterat han havde tilstaaet, Alt, blev han levende brændt.
Lolland-Falsters Stifts-Tidende, 1825-09-09
Man har allerede i nogle Dage paa Øerne hvervet Mandskab, som sendes derfra til Morea, fordi man befrygter, at Moresterne kunde forraade Grækenlands Sag. Jbrahim har afbrændt og ødelagt alle Byer og Flækker i Argos.
Lolland-Falsters Stifts-Tidende, 1825-09-09
Triest, den 16de August. Privatbreve af 5te dennes, som man i Gaar erholdt fra Corfu, ere, med Hensyn til Morea, af meget modsigende Jndhold. Nogle vedblive tillidsfulde at tale om Jbrahims Jndsluttelse i Tripolizza, med Tilføiende: at det var ham umulig at trække sig tilbage til Modon (hvoraf sandsynligviis Rygtet om hans Fangenskab reiste sig). Andre derimod melde, at han har forenet sig med de ham tilsendte Forstærknings-Tropper under Husseyn Vey, og var derpaa igjen rykket frem i Nærheden af Napoli di Ro Fredagen den 9 September 1825. mania, for atter at løbe Storm imod denne Fæstning.
Lolland-Falsters Stifts-Tidende, 1825-09-09
Ligesaa modsigende ere Efterretningerne angaaende Missolunghi. Saameget synes vist, at Tyrkerne ved en Storm, de forsøgte den 16de Juli, ere blevne slagne tilbage med betydeligt Tab. Men om en fra Durazzo hertil ankommen Skippers Udsagn, hvorefter Grækerne skulle have afbrændt Missolunghi og derefter overladt Tyrkerne Pladsen, fortjener Tiltroe, kunne vi endnu ikke afgjøre. Vor Tidende for i Gaar siger herom: En Skipper, som efter 18 Dages Seilads fra Cephalonia indløb her den 13de dennes, har hørt, at Tyrkerne havde forsøgt en Storm paa Missolunghi den 16de Juli, men vare eftertrykkeligen drevne tilbage. Capudan Pascha ligger i Bugten ved Patras, og Jbrahim er indsluttet i Tripolizza. – En anden Skipper beretter: at Jbrahim var med sin Hær trængt frem til Napolis Mure, hvor han havde leiret sig; og endelig beretter en tredie Skipper: at Grækerne havde afbrændt Missolunghis Bygninger, og Pladsen var bleven besat af Tyrkerne den 22de eller 23de Juli.
Lolland-Falsters Stifts-Tidende, 1825-09-09
Livorno, den 15de August. Angaaende Missolunghis Beleiring indeholde den græske Krønike Efterretninger, som naae til den 20de Juli, og paa denne Dag havde Besætningen gjort et lykkeligt Udfald. Fra Ancona skrives: at Goura havde atter tilfægtet sig Fordeele over Tyrkerne ved Salona.
Lolland-Falsters Stifts-Tidende, 1825-09-09
London, den 27de August. De herværende græske Deputerede ville intet vide om det Bønskrivt, som Capit. Nic. Kephalas skulde have overrakt Paven i Grækernes Navn, og paastaae, at han har handlet paa egen Haand.
Lolland-Falsters Stifts-Tidende, 1825-09-09
Lord Cochrane drager ikke i Tvivl at Grækerne jo tilsidst maa seire. Hans Operationsplan er af de græske Agentere bifaldet, og der er afgaaet en Coureer til Grækenland med den glædelige Efterretning, at Lorden vil fægte for det der, af Mangel paa Hjælp, betrængte Folk. Det vil vist blive vanskeligt nok, i sin Tid at gjøre Tyrkerne begribeligt, at en Privatmand er istand til, uden sin Regjerings Medvirken, selv at udruste en Flaade og gjøre et saa betydeligt Krigstog som det Lord Cochrane nu har foresat sig. Man har derfor Aarsag til at frygte for de i Tyrkiet bosatte Britter; thi lettelig kunne disse blive Offere for Tyrkernes første Raserie. Desaarsag ere de paa Levanten handlende engelske Kjøbmænd satte i stor Skræk ved Lord Cochranes ædle Beslutning.
Lolland-Falsters Stifts-Tidende, 1825-09-09
Efter en Søeofficiers Privatskrivelse, dat. Corfu den 19de Juli, ere 3 brittiske Krigskibe, Sybille, Cam brian og Siringapatam afseilede til Hydra og Spezzia i en hemmelig Sendelse. Disse Øers Jndvaanere ville overgive sig til enhver Magt, der vil love dem Beskyttelse.
Lolland-Falsters Stifts-Tidende, 1825-09-09
Efter Forlydende skal i en hos Grev Villdle i Paris holdt Conference af de 4 store Fastlandsmagters Gesandter, hvortil den spanske Gesandt ogsaa var indbuden, denne sidste i hine Magters Navn være bleven erklæret, at de ikke længere kunne understøtte hans Herre, Kongen af Spanien, i det hidtil fulgte System, men ville dog yde ham al Bistand til Undertrykkelsen af den forhaanden værende Faction, da sammes Tilværelse tilintetgjør Haabet og Forbedring i Spaniens indre Stilling.
Lolland-Falsters Stifts-Tidende, 1825-09-09
Det i Nærheden af Bayonne sammentrukne Armeecorps skal, efter Privatbreve fra Frankerig, være 14,000 Mand stærk, og bestemt til, paa første Vink at rykke ind i Spanien. Vore Politikere bebude en nær forestaaende Crisis i Halvøens Anliggender.
Lolland-Falsters Stifts-Tidende, 1825-09-09
Paa den i Tajo liggende brittiske Flaade er man meget virksom. Kiendetegn paa en ny Partiand har foranlediget dobbelt Aarvaagenhed.
Lolland-Falsters Stifts-Tidende, 1825-09-09
Den kongelige danske Statholder paa Guldkysten af Africa, Major von Richilien, er den 28de Juni, paa sin Reise til Curopa, ankommen til Georgstown paa Demerara. Folkeslagene i Nærheden af denne Kys befinde sig bestandigt i Krig med Kongen af Aschantis, og den Englænderne meget hengivne Dronning af Akimhar, til Beviis paa sit Venskab, sendt dem begge sine Sønner som Gidsler. - Paa Demmerarafloden skal oprettes Dampfart.
Lolland-Falsters Stifts-Tidende, 1825-09-09
De engelske Grønlandsfarere klage meget over Hvalfiskefangstens Ringhed i Aar.
Lolland-Falsters Stifts-Tidende, 1825-09-09
Madrid, den 20de August. Garnisonen i Jldefonso, som desuden allerede var meget stærkere en sædvanligt, er for nogle Dage siden endnu bleven forøget med en Bataillon Schweizere. Man brøde Hovederne med Formodninger, om Aarsagen dertil; men Breve derfra løste i Dag Gaaden, idet de meldte, at man talte om Opdagelsen af et Complot, der vilde myrde Hr. Zea.
Lolland-Falsters Stifts-Tidende, 1825-09-09
J Forgaars ere udgaaede Befalinger i Provindserne at bringe samtlige Regimenter paa Benene og complettere de ufuldtallige.
Lolland-Falsters Stifts-Tidende, 1825-09-09
J et overordentligt Statsraad, som var bestemt til den 17de dennes, skulde Hs. Maj., uagtet han paa samme Tid leed af sin Podegra, selv præsidere; men Forsamlingen var ogsaa af stor Vigtighed, thi der skulde blandt andet, handles og Jnqvisitionens Gjenindførelse, Den 16de dennes har General Bessieres hemmeligen forladt Hovedstaden og sat sig i Spidsen for nogle Partigjængere, for, som han foregiver, at befri Hs. Maj. af Ministernes Fangenskab. Dagen derpaa erfarede man, at 3 Compagnier af St. Jago-Regimentet havde gjort fælleds Sag med Bessieres og var afmarscheret med ham til Brihuega, hvor han erklærede, at han kom i Kongens Navn, lod de kongel. Frivillige i denne Stad, 50 i Tallet, passere Revne og fratog dem Vaabnene. Jøvrigt tøvede han ikke længe i Brihuega, men fortsatte sit Tog, som man troer, til Arragonien, hvor han haaber at finde mange Tilhængere. Til alle Stæder er udgaaet befaling, at fange ham, og man haaber det vil lykkes inden kort Tid. Der er desuden sendt 2 stærke Colonner Fodfolk og Ryttere, omtrent 4000 Mand, med 4 Kanoner, under General Grev Espagas Commando, efter ham. Ogsaa har Kongen udstædt et meget truende Decret i den Anledning: de, som fanges med Vaaben i Hænderne, faae netop Tid til at berede sig til Døden; men ville de ikke lade sig fange, skydes de strax.
Lolland-Falsters Stifts-Tidende, 1825-09-09
Paris, den 26de August. Moniteuren har en Notice angaaende Seinens Forening med Havet ved en Canal. J Slutningen hedder det: "Paris vil blive Middelpunctet for 2 Skibsfartsveie, hvoraf den ene vil strække sig fra Paris til Havet, den anden fra Paris til Rhinen. Ved det ene af disse Foretagender staaer Fyrst Polignac. ved det andet Hertugen af Montmerency i Spidsen.
Lolland-Falsters Stifts-Tidende, 1825-09-09
Leirene ved Bayonne og Perpignan ere kun Maneuvre Leire, Spanierne trække kun nogle Tropper sammen til en Expedition fra Ferrol, og den engelske Station ved Udløbet af Tajofloden bliver ikke forøget. Dette til Svar paa Courier frangais og Journal des Debats Angivelse, der med Magt vil have Krig. Den politiske Horizont har aldrig seet saa rolig ud som nu (Etoile)
Lolland-Falsters Stifts-Tidende, 1825-09-09
En catholsk Geistlig skal i en Felialkirke hele 4 Maaneder ingen Gudstjeneste have holdt, fordi Menigheder ikke havde istandsat Kirken saaledes som han havde befalet og gjort dem det til en Samvittighedssag. Efterretninger fra Tanger melde, at Keiseren af Marocco har tilkjæmpet sig en fuldstændig Seier over de skattepligtige Horder, som gjorde Opstand i Nærheden, af Mequinez. For at betage sine Undersaattere Lysten til Oprør, har han sendt flere Hundrede Hoveder af de Fangne til de fornemste Steder.
Lolland-Falsters Stifts-Tidende, 1825-09-09
Den smukke Kirke i Val de Grace, hvis Fresko Malerier ellers opvakte Beundring, tjener i dette Øieblik til Klædemagazin.
Lolland-Falsters Stifts-Tidende, 1825-09-09
Christiania, den 26de August. Jfølge en til Postcontoiret her i Staden i Formiddags pr. Estafette fra Eidsvold indløben Efterretning, er den Post, som den 24de dennes afgik herfra til Trondhjem, bleven plyndret, og Postkarlen, som førte den, dræbt paa Veien i Nærheden af Gaarden Dyr, beliggende tæt norden for Minde-Sund i Eidsvolds Præstegjæld.
Lolland-Falsters Stifts-Tidende, 1825-09-09
Adskilligt. J Brüssel har man, formedelst Pariser-Tidendernes høie Priis, begyndt at eftertrykke disse Blade paa en ganske nye Maade. Dette Eftertryk bevirkes ved en lithographisk-chemisk Fremgangsmaade, som Opfinderen har givet Navn af Jdentigraphie. Enhver udenlandsk Avis, paa hvilken man kan tilveiebringe 100 Abonnentere, bliver eftertrykt og da uddeelt 2 Timer efter Postens Ankomst; i Prisen gjør det en Forskjel af 25 til 30 Proc.